140 OBSERVATIONES ZOOLOGICAE. 
ANAS T ADORNA. 
Quatuor ad nos advenerant Novembri 1774- post multam nivem et insigne 
frigus. Rostrum pallide rubrum subcurvatum , absque tuberculo ad basin. Caput 
nigrum; collum album sic et dorsum. Pectoris circulus latus fulvus; humeri 
nigri. Alae albae; remiges nigrae, apice albae, exceptis sex anterioribus; se- 
cundariae tres postremae margine latiore fulvae. Speculum viridi-aeneum. Ab- 
dominis linea longitudinalis albo nigroque variegata , lata. Pedes pallidi ; 
membrana subrosea ; cauda apice fusca. Palpebra inferior alba. Tympanum 
tracheae duplex , ex quorum quolibet unus tracheae ramus exit. 
ANAS FUSCA. 
Specimen meum 1782. initio Novembris captum coloris fusci, ventre cine- 
reo, macula sordida alba retro oculos. Illam distinctam speciem esse credo, 
quia labyrinthi dilatatio ante bifurcationem tracheae longe minor et oblonga. 
Sed in alia nigerrima , cui Daubentonii icon tab. g 56 . perfectissime re- 
spondet, dilatatio illa amplior perfecte orbicularis, fere ossea et vix annulos 
ostendens. Alia dilatatio post ipsam glottidem antice ossea , postice tracheae 
annulis in illam se immittentibus, quod an in altera adsit nescio , quia trachea 
abscissa est. Jacquinus in Gesch. der Voegel , tab . 6. in Austria captam, ansere 
paulo majorem esse dicit ; quod sane non in mea. Pedes rubri , digiti rubri 
membrana nigra. 
ANAS MARILA. 
Argentorati rarius occurrit. Post viginti annos tandem 1791. d. 18. Nov. 
duae feminae observatae , quarum utraque capistrum aut fasciam albam ad 
basin rostri habuit; quod nulli alii visum. (QLAnas fraenata, fusco-ferruginea, 
speculo alarum , abdomine capitisque annulo ad rostri basin albis. Mus. 
Carlson. t. 38 . Girca Alandiam Sueciae. A venatoribus nonnullis pro anatis 
marilae femina haberi.) 
Iris rubra ; (profundius tamen aut saturatius quam in farto meo specimine 
exprimi vitrea oculi specie potuit ;) Kramerus fuscam facit. In icone Dauben- 
tonii nimis sunt pallidae. 
Decembris 23 . die ejusdem anni mas et femina in foro. Mari iris lutea po- 
tius quam rubra : sic et feminae. Rostrum plumbeum aut lividum. Pedes pariter, 
